b'\n_START_ARTICLE_\nHornstrandir\n_START_PARAGRAPH_\nHornstrandir er oprindeligt betegnelsen for kystlinjen langs vestsiden af H\xc3\xbanafl\xc3\xb3i syd\xc3\xb8st for Horn i regionen Vestfir\xc3\xb0ir i det nordvestlige Island, men i dag d\xc3\xa6kker navnet n\xc3\xa6rmere over Hornstrandir Naturreservat, hvis gr\xc3\xa6nse g\xc3\xa5r fra Hrafnsfj\xc3\xb6r\xc3\xb0ur til Furufj\xc3\xb6r\xc3\xb0ur._NEWLINE_Hornstrandir er et tyndt befolket omr\xc3\xa5de. Frem til 2. verdenskrig boede her nogle f\xc3\xa5 b\xc3\xb8nder, \xc3\xa6gsamlere og samlere af drivt\xc3\xb8mmer. Drivt\xc3\xb8mmeret dannede som et af de f\xc3\xa5 steder i Island grundlag for t\xc3\xb8mrer- og snedkerarbejde. I 1935 boede her omkring 500 mennesker, men sociale \xc3\xa6ndringer resulterede i en fraflytning der i 1951 gjorde omr\xc3\xa5det \xc3\xb8de. Efter at nationalparken blev grundlagt i 1975 bor der om sommeren nogle f\xc3\xa5 af familier i naturreservatet.\n_START_SECTION_\nNatur\n_START_PARAGRAPH_\nDer findes omkring 260 forskellige arter blomstrende planter eller bregner. Der er ikke nogen n\xc3\xa6vnev\xc3\xa6rdig vegetation over 300-400 meters h\xc3\xb8jde._NEWLINE_Der findes en del forskellige musarter, men r\xc3\xa6ve er det dominerende pattedyr. Der findes et utroligt rigt fugleliv.\n_START_SECTION_\nTurisme\n_START_PARAGRAPH_\nOm sommeren er der regelm\xc3\xa6ssig skibsforbindelse fra \xc3\x8dsafj\xc3\xb6r\xc3\xb0ur over fjorden \xc3\x8dsafjar\xc3\xb0ardj\xc3\xbap. Fuglefjeldene, de mange vandfald og det \xc3\xb8de h\xc3\xb8jland giver muligheder for vandreture i den storsl\xc3\xa5ede natur.'